Ataskaita europos vertybinių popierių komitetui ir Europos Parlamentui apie tarptautinių finansinės atskaitomybės standartų (TFAS) ir trečiųjų šalių nacionalinių bendrųjų apskaitos principų (BAP) konvergenciją SEK(2010)681 final /* KOM/2010/0292 galutinis */





[pic] | EUROPOS KOMISIJA | Briuselis, 2010.6.4 KOM(2010)292 galutinis ATASKAITA EUROPOS VERTYBINIŲ POPIERIŲ KOMITETUI IR EUROPOS PARLAMENTUI apie tarptautinių finansinės atskaitomybės standartų (TFAS) ir trečiųjų šalių nacionalinių bendrųjų apskaitos principų (BAP) konvergenciją SEK(2010)681 final ATASKAITA EUROPOS VERTYBINIŲ POPIERIŲ KOMITETUI IR EUROPOS PARLAMENTUI apie tarptautinių finansinės atskaitomybės standartų (TFAS) ir trečiųjų šalių nacionalinių bendrųjų apskaitos principų (BAP) konvergenciją ĮžANGA IR TEISINIS PAGRINDAS Nuo 2005 m. sausio 1 d. įmonės, kurių vertybiniai popieriai įtraukti į bet kurios ES valstybės narės prekybos reguliuojamoje rinkoje sąrašą, turi naudoti ES patvirtintus TFAS rengdamos konsoliduotas finansines ataskaitas[1]. Pagal Prospektų reglamentą[2] ir Skaidrumo direktyvą[3] reikalavimas rengti finansines ataskaitas pagal TFAS arba pagal tiems standartams lygiaverčius tam tikrų trečiųjų šalių nacionalinius apskaitos standartus taikomas ir trečiųjų šalių emitentams, viešai siūlantiems vertybinius popierius ES ir kurių vertybiniais popieriais prekiaujama ES reguliuojamoje rinkoje. 2007 m. gruodžio mėn. Komisija nustatė mechanizmą[4], kuriuo remiantis nustatomas bendrųjų apskaitos principų (BAP) lygiavertiškumas. 2008 m. gruodžio mėn. Komisija priėmė sprendimą[5] ir reglamentą[6], kuriais lygiaverčiais TFAS pripažinti JAV BAP ir Japonijos BAP ir laikinai, ne ilgiau kaip iki 2011 m. gruodžio 31 d., galiojančiomis pripažintos ES finansinės ataskaitos, parengtos pagal Kinijos, Kanados, Indijos ir Pietų Korėjos BAP. Pagal ES teisės aktus[7] reikalaujama, kad Europos Komisija reguliariai pateiktų Europos vertybinių popierių komitetui (EVPK) ir Europos Parlamentui (EP) naujausią informaciją apie šių šalių daromą pažangą įgyvendinant atitinkamas jų programas. Pirmojoje 2007 m. liepos mėn. ataskaitoje Komisija informavo apie tam tikrų trečiųjų šalių nacionalinių institucijų numatytus atitinkamus jų nacionalinių BAS ir TFAS konvergencijos tvarkaraščius[8]. Antrojoje 2008 m. balandžio mėn. ataskaitoje Komisija analizavo realią trečiųjų šalių pažangą, pirma, vykdant konvergencijos programas ir, antra, panaikinant bet kokias suderinimo reikalavimų taisykles, kurios taikomos Bendrijos emitentams, įtrauktiems į prekybos vertybiniais popieriais sąrašus šių trečiųjų šalių jurisdikcijoje. Šioje ataskaitoje Komisija pateikia naujausią informaciją apie šių šalių pastangas pereinant prie TFAS. Tuo tikslu Komisija paprašė Europos vertybinių popierių rinkos priežiūros institucijų komiteto (CESR) pateikti naujausią informaciją apie tai, kas nuveikta pereinant prie TFAS šalyse, kurioms ES neseniai nustatė pereinamąjį laikotarpį (Kinija, Kanada, Indija ir Pietų Korėja), pvz., panaudojant viešai skelbiamą informaciją arba rašytinę informaciją, gautą iš atitinkamos trečiosios šalies priežiūros institucijų. Ypatingas dėmesys skirtas praktiniam gerokai prie TFAS priartintų Kinijos verslo įmonių apskaitos standartų (VĮAS) taikymui, remiantis turimais pranešimais. Šioje ataskaitoje taip pat pateikiama informacija apie naujausius pokyčius šalyse, kurių apskaitos standartai pripažinti lygiaverčiais TFAS, kaip antai Jungtinės Valstijos ir Japonija, taip pat apie pokyčius keliose kitose svarbiose valstybėse, kaip antai Argentina, Brazilija, Meksika, Rusija ir Taivanas. Kai kurios jurisdikcijos, kaip antai Australija, Honkongas, Naujoji Zelandija, Singapūras ir Pietų Afrika, jau visiškai perėmė TFAS arba juos įgyvendino, todėl Europos Komisijai nėra reikalo priimti sprendimo dėl lygiavertiškumo. POKYčIAI šALYSE, KURIų APSKAITOS STANDARTAI PRIPAžINTI LYGIAVERčIAIS 2008 m. gruodžio 12 d. Komisija priėmė Komisijos sprendimą[9] ir Komisijos reglamentą[10], kuriais nustatoma, kad JAV ir Japonijos BAP yra lygiaverčiai TFAS ir naudotini Bendrijoje. Šiame skirsnyje pateikiami šiose šalyse įvykę pokyčiai 2008–2009 m., remiantis viešai skelbiama informacija. JAV Konvergencija 2006 m. Jungtinių Amerikos Valstijų finansinės apskaitos standartų valdyba (FASV) ir Tarptautinių apskaitos standartų valdyba (TASV) sudarė susitarimo memorandumą, kuriuo dar kartą patvirtino savo tikslą suartinti JAV BAP ir TFAS ir tam numatė darbo programą. CESR patvirtino, kad abi valdybos atsižvelgė į pagrindinius skirtumus, kuriuos jis nurodė savo konsultacijoje Komisijai 2005 m. Kai kurie klausimai (įskaitant priartintą prie TFAS verslo jungimo standartą) yra išspręsti, o kiti vis dar sprendžiami ir numatytas 2011 m. terminas lieka tas pats. Politiniu lygmeniu G20 išvadose dar kartą patvirtintas įsipareigojimas dėl tarptautinių sprendimų, taip pat apskaitos srityje. Šie įsipareigojimai turi virsti konkrečiais politiniais sprendimais, o darbas siekiant konvergencijos turėtų būti aktyviau vykdomas praktiniu lygmeniu, tuo pačiu laikantis tikslo siekti aukštos finansinių ataskaitų kokybės. 2009 m. balandžio mėn. TASV ir FASV atnaujino savo darbotvarkes, atsižvelgdamos į finansų krizės iškeltus klausimus. Kalbant apie standartų nustatymą, šiek tiek turėjo būti peržiūrėti prioritetai, daugiau dėmesio skiriant ne konvergencijai, o labiau neatidėliotiniems su krize susijusiems klausimams, todėl bendras konvergencijos procesas šiek tiek sulėtėjo. Visų pirma, dėl JAV nuostatų dėl galimų parduoti skolos priemonių vertės sumažėjimo, kurios reaguojant į krizę buvo operatyviai modifikuotos, buvo dar labiau nukrypta nuo susijusio 39-ojo TAS. Nuo to laiko TASV ir FASV užsiima atitinkamomis savo apskaitos standartų, susijusių su finansinėmis priemonėmis, pataisomis ir turėtų rasti bendrą požiūrį, tačiau tokį, dėl kurio nenukentėtų finansinių ataskaitų kokybė. Galimas TFAS perėmimas 2008 m. spalio mėn. JAV Vertybinių popierių ir biržos komisija (VPBK) paskelbė viešoms konsultacijoms skirtas siūlomas perėjimo prie TFAS gaires. Pagal siūlomas gaires, kuriose numatyti keli etapai, 2011 m. VPBK nuspręstų, ar laikytis plano iki 2014 m. pradėti taikyti TFAS. Terminas, iki kurio galima teikti komentarus, buvo pratęstas nuo 2009 m. vasario 19 d. iki balandžio 20 d. 2010 m. vasario mėn. VPBK vienbalsiai patvirtino naują tvarkaraštį, pagal kurį numatoma, kad 2015 m. yra anksčiausia įmanoma data, kada galima reikalauti, kad JAV valstybinės bendrovės pradėtų naudoti TFAS. Kad VPBK galėtų imtis veiksmų, reikėtų geriau išanalizuoti TFAS ir 2011 m. priimti sprendimą, ar įpareigoti įmones naudoti TFAS. Nors pagal pradines gaires tam tikroms JAV įmonėms būtų buvę leista 2014 m. naudoti TFAS, 2010 m. vasario mėn. VPBK paskelbė, kad ji neketina siekti, kad TFAS būtų pradėti taikyti anksčiau. VPBK galėtų persvarstyti savo poziciją vėliau. VPBK pareiškime taip pat sakoma, kad ji neatsisako galimybės, kad ateityje JAV emitentams galėtų būti leidžiama pasirinkti, ar naudoti TFAS, ar JAV BAP. Europos Komisija mano, kad yra svarbu, kad 2011 m. JAV VPBK kuo skubiau priimtų teigiamą sprendimą dėl TFAS perėmimo. Nesant aiškaus įpareigojimo siekti, kad JAV vietos emitentai pradėtų taikyti TFAS, gali kilti abejonių tiek dėl TFAS sistemos patikimumo, tiek dėl neįgyvendinančių šalių dalyvavimo TFAS fondo valdymo struktūroje. Suderinimo reikalavimas 2007 m. lapkričio mėn. VPBK nusprendė atsisakyti taikyti reikalavimą suderinti užsienio emitentų finansines ataskaitas su JAV BAP tiems emitentams, kurie teikia ataskaitas, parengtas pagal TASV patvirtintus tarptautinius finansinės atskaitomybės standartus (TFAS). VPBK sprendime buvo nukrypti leidžianti pereinamojo laikotarpio nuostata, skirta tiems ES emitentams, kurie naudojasi specialia apsidraudimo sandorių apskaitai taikoma ES išlyga [iš 39-ojo TAS] . Ši pereinamojo laikotarpio nuostata nustojo galioti 2009 m. lapkričio mėn. Japonija Konvergencija ES 2008 m. priėmus sprendimą dėl lygiavertiškumo, Japonijos valdžios institucijos toliau tęsė BAP ir TFAS konvergencijos darbą. 2008 m. spalio mėn. Japonijos apskaitos standartų valdyba (JASV), reaguodama į TASV įvestus su krize susijusius pakeitimus (pvz., kai kurių finansinių priemonių pergrupavimą), paskelbė du pranešimus spaudai dėl tikrosios vertės nustatymo ir skolos vertybinių popierių pergrupavimo. 2009 m. kovo mėn. JASV ir TASV susitiko Tokijuje aptarti Japonijos BAP ir TFAS konvergencijos ir dar sykį patvirtino tikslą siekti standartų konvergencijos. 2009 m. rugsėjo mėn. TASV ir JASV dar kartą patvirtino, kad ir toliau bendradarbiaus siekdamos apskaitos standartų konvergencijos. JASV atstovai pranešė, kad daroma pažanga siekiant TFAS ir Japonijos BAS konvergencijos. Be atsakymo į TASV konsultacijas, JASV paskelbė pataisytą apskaitos standartą „JASV pranešimas Nr. 12 (pataisytas 2009 m.) Ketvirčio finansinių ataskaitų apskaitos standartas“ . Šių pataisų tikslas – peržiūrėti ketvirčio finansinių ataskaitų atskleidimo reikalavimus esant abejonių dėl įmonės veiklos tęstinumo. Be to, reaguodama į TASV svarstymus, JASV priėmė konsultacijoms skirtą dokumentą „Verslo jungimo apskaita“, paskelbė konsultacijoms skirtus dokumentus „Atidėjiniai“ ir „Pajamų pripažinimas“. Galimas TFAS perėmimas Po Tokijo susitarimo[11] 2009 m. birželio mėn. Verslo apskaitos taryba[12] patvirtino tarpinę TFAS perėmimo Japonijoje ataskaitą[13]. Pagal pasiūlytą tarpinę ataskaitą, savanoriškai naudoti TFAS bus leidžiama nuo 2010 m. kovo 31 d. ar vėliau pasibaigiančių finansinės apskaitos metų rengiant kai kurių tarptautiniu mastu veikiančių įmonių, kurių vertybiniai popieriai yra įtraukti į biržos sąrašus, konsoliduotas finansines ataskaitas. Galutinis sprendimas dėl privalomo TFAS naudojimo bus priimtas maždaug 2012 m. Privalomas reikalavimas taikyti TFAS gali būti įvestas 2015 arba 2016 m. 2009 m. rugsėjo mėn. JASV paskelbė atnaujintą projekto planą iki 2011 m. . Atnaujintas projekto planas parengtas atsižvelgiant į minėtą Verslo apskaitos tarybos tarpinę ataskaitą, kurioje JASV rekomenduojama tęsti ir spartinti apskaitos standartų konvergenciją. Jame taip pat atsižvelgiama į 2009 m. rugpjūčio mėn.–2011 m. TASV darbo planą. 2009 m. gruodžio mėn. Japonijos Finansinių paslaugų agentūra (JFPA) išleido reglamento dėl įmonės atskleidžiamos informacijos pataisą, kuria tam tikroms Japonijos įmonėms suteikiama galimybė savanoriškai taikyti TFAS. 2010 m. pradžioje JFPA viešai konsultavosi dėl pataisytų reguliavimo pranešimų, ketindama atnaujinti savanoriškai taikyti Japonijoje skirtų TFAS sąrašą. 2010 m. kovo mėn. JFPA baigė viešas konsultacijas ir atnaujino susijusių TFAS sąrašą, suteikdama leidimą naudoti visus TASV 2009 m. gruodžio 31 d. ar anksčiau patvirtintus ir išleistus TFAS ir TFAAK aiškinimus kai kurioms Japonijos įmonėms, kurių vertybiniai popieriai yra įtraukti į biržos sąrašus, savanoriškai taikant TFAS Japonijoje nuo 2010 m. kovo 31 d. ir vėliau pasibaigusių konsoliduotų finansinių ataskaitų metų[14]. JFPA taip pat paskelbė įtrauksianti 9-ąjį TFAS, pirmąjį TASV vykdomos 39-ojo TAS peržiūros etapą, į paketą, kuris bus skirtas kai kurioms Japonijos įmonėms savanoriškai naudoti nuo 2010 m. kovo 10 d. 2010 m. balandžio mėn. JASV paskelbė atnaujintą projekto plano iki 2011 m. versiją (žr. priedą). JASV vis dar planuoja 2010 m. užbaigti užduotis, susijusias su likusiais dabartinių Japonijos BAP ir TFAS skirtumais, ir pirmąjį 2011 m. pusmetį ketina išleisti daugumos TASV ir JAV FASV susitarimo memorandume aptariamų projektų parengiamuosius projektus laikydamasi dabartinio TASV darbo plano. Suderinimo reikalavimas Japonijos institucijos nereikalauja iš ES emitentų, rengiančių finansines ataskaitas pagal ES priimtus TFAS, jokio suderinimo. KINIJA Kalbant apie Kiniją, Komisija kreipėsi į CESR konsultacijos dėl praktinio gerokai prie TFAS priartintų VĮAS taikymo. 2006 m. vasario mėn. Kinijos valdžios institucijos nusprendė įtraukti TFAS į savo teisės aktus, tam tikrais atvejais juos iš dalies pakeičiant, atsižvelgus į vietos aplinkybes. Šie Verslo įmonių apskaitos standartai tapo privalomi visoms Kinijos įmonėms, kurių vertybiniai popieriai yra įtraukti į biržos sąrašus, nuo 2007 m. sausio 1 d. Pagal ataskaitą[15], kurią 2008 m. lapkričio mėn. paskelbė Kinijos finansų ministerija, naujųjų VĮAS įgyvendinimas vyko sklandžiai ir nesukėlė jokio rimtesnio Kinijos rinkų ar atskaitomybės ciklo sutrikimo[16]. Ataskaitoje nurodyta, kad Kinijos finansų ministerija mano, kad perėjus prie VĮAS Kinijoje pagerėjo finansinės atskaitomybės kokybė ir patikimumas, daugiausia dėl didesnio atskleidimo tikslumo. Ministerija taip pat mano, kad priartinus VĮAS prie TFAS Kinijos rinkos tapo patrauklesnės užsienio emitentams, o Kinijos emitentams sudarytos geresnės sąlygos patekti į tarptautines rinkas. Vis dėlto Finansų ministerija 2007 m. finansinėse ataskaitose nustatė keletą sričių, kur atitikties lygis galėtų būti pagerintas arba kur, jos nuomone, emitentams iškilo sunkumų nustatant priimtiną susijusių standartų taikymą. Galiausiai ministerija ketina imtis priemonių naujų standartų taikymui pagerinti vėlesniais ataskaitiniais laikotarpiais. 2009 m. rugsėjo mėn. Finansų ministerija pateikė viešosioms konsultacijoms parengiamąjį tolesnio ir visiško Kinijos standartų suderinimo su TFAS gairėmis projektą. Komentarai turėjo būti pateikti iki 2009 m. lapkričio 30 d. 2009 m. spalio mėnesio Standartų ir kodeksų laikymosi ataskaitoje (ROSC) Pasaulio bankas pagyrė Kiniją už jos „įspūdingą pažangą“ nustatant institucinę apskaitos, audito ir įmonių finansinės atskaitomybės sistemą [17]. Šioje ataskaitoje pakartojamas Kinijos įsipareigojimas suartinti Kinijos VĮAS ir TFAS ir nurodoma, kad visiškos konvergencijos tikimasi iki 2012 m. Komisija, padedama CESR, ateityje toliau stebės praktinį TFAS įgyvendinimą. TREčIųJų šALIų, KETINANčIų PRADėTI TAIKYTI TFAS, KONVERGENCIJOS DARBAS 2009 m. vasario mėn. Komisija paprašė CESR pateikti naujausią informaciją apie kai kurių trečiųjų šalių (Kanados, Pietų Korėjos ir Indijos), kurioms ES skyrė pereinamąjį laikotarpį pereiti prie TFAS, padarytą pažangą. Atsižvelgdamos į 2009 m. birželio mėn. CESR ataskaitą[18], Komisijos tarnybos praneša: Kanada 2006 m. sausio mėn. Kanados apskaitos standartų valdyba (KASV) paskelbė savo sprendimą iki 2011 m. gruodžio 31 d. visiškai pakeisti viešai atskaitingų įmonių finansinės atskaitomybės standartus į TFAS, ir buvo viešai paskelbta išsami informacija apie programą ir Kanados institucijų padarytą pažangą ją įgyvendinant. Paskutinius dvejus metus Kanados institucijos toliau dėjo pastangas, kad būtų laiku pereita prie TFAS, pasinaudodamos įvairiais leidiniais, mokymo kursais internetu ir strateginiais dokumentais. Pavyzdžiui, 2008 m. lapkričio mėn. KASV paskelbė TFAS, kurie turėtų būti pradėti taikyti Kanados emitentams, perėjimo prie TFAS datą 2011 m., sąrašą. Dar vėliau, 2009 m. kovo mėn. KASV išleido antrąjį bendrąjį parengiamąjį projektą apie Kanados perėjimo prie TFAS statusą, pavadintą „TFAS perėmimas Kanadoje II“. Kanados atestuotųjų apskaitininkų institutas (CICA) taip pat paskelbė nemokamus kursus internetu apie TFAS įvedimą ir pasekmes Kanados verslui. Galiausiai 2008 m. gruodžio mėn. KASV pirmininkas paskelbė pareiškimą[19], kuriame patvirtino, kad toliau laikomasi plano perimti TFAS ir kad nei dėl rinkos suirutės poveikio, nei dėl galimo VPBK sprendimo atidėti TFAS priėmimą JAV, perėjimas prie TFAS Kanadoje nebus atidėtas. Pietų Korėja 2007 m. kovo mėn. Korėjos finansų priežiūros komisija (KFPK) ir Korėjos apskaitos institutas (KAI) viešai įsipareigojo iki 2011 m. gruodžio 31 d. perimti TFAS, ir buvo pateikta viešai prieinama detali informacija apie programą ir apie Pietų Korėjos institucijų pažangą, padarytą ją įgyvendinant. Paskutinius dvejus metus minėtos Pietų Korėjos institucijos toliau dėjo pastangas, kad būtų laiku pereita prie TFAS, pasinaudodamos įvairiais leidiniais, svetainėmis, reglamentais ir įsteigusios darbo grupę ir konsultacinę grupę. Pavyzdžiui, 2008 m. KAI paskelbė visą Korėjos TFAS rinkinį ir pradėjo kursų programą, skirtą įmonių atestuotiems apskaitininkams ir apskaitos darbuotojams mokyti. Be to, KFPK užtikrino CESR, kad jie peržiūrėjo ir iš dalies pakeitė keletą įstatymų ir teisės aktų, kad šie atitiktų TFAS; ji atidarė svetainę, skirtą informacijai apie TFAS skleisti; ji paskelbė reglamentą, kuriuo įmonės įpareigojamos atskleisti TFAS poveikio analizę savo finansinėse ataskaitose prieš du metus iki TFAS priėmimo ir įsteigė konsultacinę grupę įmonėms, anksti pradėjusioms taikyti TFAS, ir darbo grupę, kuri stebės pažangą, pasiektą įgyvendinant šias gaires. Indija 2007 m. liepos mėn. Indijos atestuotųjų apskaitininkų institutas (IAAI) viešai įsipareigojo iki 2011 m. gruodžio 31 d. pradėti taikyti TFAS. 2008 m. gegužės mėn. Indijos vyriausybė viešai patvirtino savo ketinimą iki 2011 m. užtikrinti konvergenciją su TFAS. IAAI pažymėjo, kad gali tekti padaryti kai kurių TFAS pakeitimų (kaip antai reikalavimai atskleisti papildomą informaciją, kai kurių terminų pakeitimai ar kai kurių alternatyvų arba alternatyvios tvarkos atsisakymas), kad būtų atsižvelgta į konkrečias Indijos aplinkybes. Tačiau tikimasi, kad šie pakeitimai bus nedideli, ir tiek IAAI, tiek Indijos vyriausybė išreiškė ketinimą siekti, kad iki programos pabaigos Indijos apskaitos standartai visiškai atitiktų TFAS. Paskutinius dvejus metus Indijos institucijos toliau dėjo pastangas, kad būtų laiku pereita prie TFAS, pasinaudodamos įvairiais leidiniais, rengdamos mokymo kursus ir seminarus. Pavyzdžiui, šiuo metu IAAI keičia Indijos apskaitos standartus, kiek to reikia, kad jie visiškai priartėtų prie TFAS, ir yra paskelbęs išsamią darbo programą. Jis taip pat pradėjo sertifikacinius TFAS kursus, kad suteiktų savo nariams daugiau žinių apie TFAS. 2010 m. vasario mėn. Indijos įmonių reikalų ministerija priėmė laipsniško perėjimo prie „paskelbtų Indijos standartų, kurie buvo priartinti prie TFAS“ planą, skirtą įmonėms, kurių vertybiniai popieriai yra įtraukti į biržos sąrašus, ir stambioms Indijos įmonėms[20], išskyrus bankus ir draudimo įmones: - I etape kai kurios konkrečios įmonės[21] perskaičiuos 2011 m. balandžio 1 d. (jeigu finansiniai metai prasideda tą dieną arba vėliau) pradinį balansą. - II etape įmonės, kurių grynoji vertė didesnė negu 500 krorų rupijų, bet mažesnė negu 1000 krorų rupijų[22], nepriklausomai nuo to, ar jų vertybiniai popieriai yra įtraukti į biržos sąrašus, perskaičiuos 2013 m. balandžio 1 d. (jeigu finansiniai metai prasideda tą dieną arba vėliau) pradinį balansą. - III etape įmonės, kurių vertybiniai popieriai yra įtraukti į biržos sąrašą ir kurių grynoji vertė sudaro 500 krorų rupijų arba mažiau, perskaičiuos 2014 m. balandžio 1 d. (jeigu finansiniai metai prasideda tą dieną arba vėliau) pradinį balansą. Toliau nurodytų tipų įmonėms nereikės laikytis paskelbtų apskaitos standartų, kurie yra priartinti prie TFAS (nors jos gali savanoriškai nuspręsti tai daryti), jos turės laikytis tik paskelbtų apskaitos standartų, kurie nėra priartinti prie TFAS: - įmonės, kurių vertybiniai popieriai nėra įtraukti į biržos sąrašus ir kurių grynoji vertė sudaro 500 krorų rupijų arba mažiau ir kurių akcijos ar kiti vertybiniai popieriai nėra įtraukti į užsienio biržų sąrašus; - mažosios ir vidutinės įmonės (MVĮ). Tikimasi, kad iki 2010 m. vasario pabaigos bus pateiktos atskiros gairės bankų sektoriaus ir draudimo įmonėms. POKYčIAI KITOSE TREčIOSIOSE šALYSE Be ankstesniuose skirsniuose aptartų šalių, yra keletas kitų svarbių valstybių, kurios orientuojasi į TFAS. Šiame skirsnyje pateikiama bendra informacija apie paskutinius pokyčius kai kuriose kitose svarbiose valstybėse, apie kuriuos Europos Komisija žino iš viešai prieinamos informacijos. Argentina 2009 m. gruodžio mėn. Argentinos nacionalinė vertybinių popierių komisija (VPK) priėmė reikalavimą, kad visos įmonės, kurios viešai siūlo nuosavybės arba skolos vertybinius popierius, privalo rengti finansines ataskaitas pagal TFAS pradedant finansinėmis ataskaitomis už metus, kurie baigiasi 2012 m. gruodžio 31 d. Įmonės gali savanoriškai teikti finansines ataskaitas, parengtas pagal TFAS, nuo 2011 m. sausio mėn. Brazilija 2007 m. liepos mėn. Brazilijos centrinis bankas ir Brazilijos vertybinių popierių ir biržos komisija (VPBK) nustatė, kad 2010-ieji yra galutinis terminas, nuo kurio turi būti pradėti taikyti TFAS rengiant įmonių, kurių vertybiniai popieriai yra įtraukti į biržos sąrašą, ir finansų įstaigų konsoliduotas finansines ataskaitas. Nuo 2007 iki 2009 m. TFAS naudoti buvo neprivaloma įmonėms, kurių vertybiniai popieriai yra įtraukti į biržos sąrašą. Meksika 2008 m. lapkričio mėn. Meksikos vertybinių popierių ir bankininkystės komisija (VPBK) kartu su Meksikos apskaitos standartų valdyba (CINIF) paskelbė, kad Meksika pradės taikyti TFAS visoms įmonėms, kurių vertybiniai popieriai yra įtraukti į biržos sąrašą, 2012 m. Kai kurioms įmonėms leista pradėti anksčiau taikyti TFAS jau nuo 2008 m. laikantis reikalavimų , kuriuos nustatys VPBK . Rusija Rusijoje 2002 m. vyriausybė paskelbė, kad visos įmonės ir bankai turės rengti finansines ataskaitas pagal TFAS nuo 2004 m. sausio 1 d. Tuo pačiu metu toliau vykdomas techninis Rusijos nacionalinių apskaitos standartų (RAS) priartinimas prie TFAS. Teisės akto, pagal kurį reikalaujama, kad įmonės laikytųsi TFAS, pasiūlymo nagrinėjimo Parlamente laukiama nuo 2004 m. Kalbant apie privalomą TFAS naudojimą, jokių esminių pokyčių neįvyko. Taivanas 2009 m. gegužės mėn. Taivano finansų priežiūros komisija (FPK) paskelbė visiško TFAS perėmimo Taivane gaires. I etapo įmonės, kurioms priklauso visos įmonės, kurių vertybiniai popieriai yra įtraukti į biržos sąrašą, ir finansų įstaigos, kurias prižiūri Finansų priežiūros komisija (išskyrus kredito kooperatyvus, kredito kortelių bendroves ir draudimo tarpininkus), privalės taikyti TFAS nuo 2013 m. sausio 1 d. Visos įmonės, kurių vertybiniai popieriai yra įtraukti į biržos sąrašą, galės savanoriškai pradėti taikyti TFAS nuo 2012 m. sausio 1 d. II etapo įmonės, kurias sudaro valstybinės įmonės, kurių vertybiniai popieriai neįtraukti į biržos sąrašą, kredito kooperatyvai ir kredito kortelių bendrovės, privalės taikyti TFAS nuo 2015 m. sausio 1 d. (gali pradėti taikyti nuo 2013 m. sausio 1 d.). IšVADOS 2008 m. gruodžio mėn. priėmus dvi Komisijos priemones[23], Komisija paprašė CESR pateikti naujausią informaciją apie pokyčius keturiose šalyse, kurių apskaitos standartai iki 2011 m. gruodžio 31 d. buvo laikinai pripažinti lygiaverčiais TFAS: Kinijoje, Kanadoje, Indijoje ir Pietų Korėjoje. CESR darbas rodo, kad visais atvejais susijusios šalys padarė tam tikrą pažangą vykdydamos konvergencijos ir TFAS perėmimo programas. Kalbant apie Jungtines Valstijas ir Japoniją, Komisija jau pripažino jų BAP lygiaverčiais TFAS ir naudotinais Bendrijoje. JAV surengė viešas konsultacijas dėl TFAS perėmimo ir nusprendė, kad 2011 m. jos priims sprendimą, ar pereiti prie privalomo TFAS naudojimo. JAV taip pat pareiškė, kad jos numato, kad 2015 m. bus anksčiausia įmanoma privalomo TFAS taikymo data. Todėl 2011 m. sprendimas bus labai svarbus kalbant apie JAV BAP ir TFAS konvergenciją. Nesant aiškaus įpareigojimo siekti pradėti taikyti TFAS Jungtinėse Valstijose, gali kilti abejonių tiek dėl TFAS sistemos patikimumo, tiek dėl neįgyvendinančių šalių dalyvavimo TFAS fondo valdymo struktūroje. Japonija taip pat toliau tęsė BAP ir TFAS konvergencijos darbą. Japonijoje leidžiama kai kurioms įmonėms, kurių vertybiniai popieriai yra įtraukti į biržos sąrašą, savanoriškai taikyti TFAS pradedant nuo 2010 m. kovo 31 d. arba vėliau pasibaigusių finansinių metų konsoliduotomis finansinėmis ataskaitomis. Japonija taip pat paskelbė apie savo ketinimą maždaug 2012 m. priimti sprendimą, ar TFAS pradėti taikyti iki 2015 m. ar iki 2016 m. Kitos svarbios šalys, kaip antai Argentina, Brazilija, Meksika ir Taivanas, taip pat neseniai paskelbė apie savo ketinimus pradėti taikyti TFAS. Rusijoje jokių esminių pokyčių privalomo TFAS naudojimo klausimu neįvyko. Artimiausiais metais Komisija, su technine CESR pagalba, toliau stebės situaciją ir vertins trečiųjų šalių, siekiančių priartinti savo apskaitos standartus prie TFAS arba ketinančių pradėti taikyti TFAS, dedamas pastangas. Komisija toliau rems tas šalis, kurios įsipareigojo priartinti savo apskaitos standartus prie TFAS, ir tas, kurios įsipareigojo pradėti taikyti TFAS. PRIEDAS Tarptautinių finansinės atskaitomybės standartų (TFAS) ir trečiųjų šalių nacionalinių bendrųjų apskaitos principų (BAP) konvergencijos ataskaita 1 priedas. Trumpa kai kurių trečiųjų šalių apskaitos standartų konvergencijos arba TFAS perėmimo situacijos apžvalga Šalis | Pastabos | Apskaitos standartai laikomi lygiaverčiais TFAS | JAV | Nuo 2009 m. sausio 1 d. EK pripažįsta JAV BAP lygiaverčiais TFAS ir naudotinais Bendrijoje. Po viešųjų konsultacijų dėl perėjimo prie TFAS gairių VPBK nusprendė, kad ji priims sprendimą dėl TFAS perėmimo 2011 m. JAV taip pat pareiškė, kad jos numato, kad 2015 m. – anksčiausia įmanoma privalomo TFAS taikymo data. | Japonija | Nuo 2009 m. sausio 1 d. EK pripažįsta Japonijos BAP lygiaverčiais TFAS ir naudotinais Bendrijoje. Japonija paskelbė apie savo ketinimą maždaug 2012 m. nuspręsti, ar įvesti privalomą TFAS taikymą iki 2015 m. ar 2016 m. Japonijoje leidžiama kai kurioms įmonėms, kurių vertybiniai popieriai yra įtraukti į biržos sąrašą, savanoriškai taikyti TFAS pradedant 2010 m. kovo 31 d. arba vėliau pasibaigusių finansinių metų konsoliduotomis finansinėmis ataskaitomis. | Kinija | Kinija | Nuo 2009 m. sausio 1 d. EK laikinai pripažįsta pagal Kinijos BAP parengtas finansines ataskaitas iki 2011 m. gruodžio 31 d. Kinijos institucijos siekia iki 2012 m. visiškai priartinti apskaitos standartus prie TFAS. | Ketina pradėti taikyti TFAS | Kanada | EK laikinai pripažįsta pagal Kanados BAP parengtas finansines ataskaitas iki 2011 m. gruodžio 31 d. Kanada planuoja visiškai perimti TFAS 2011 m. | Pietų Korėja | EK laikinai pripažįsta pagal Pietų Korėjos BAP parengtas finansines ataskaitas iki 2011 m. gruodžio 31 d. Pietų Korėja paskelbė apie planą perimti TFAS 2011 m. | Indija | EK laikinai pripažįsta pagal Indijos BAP parengtas finansines ataskaitas iki 2011 m. gruodžio 31 d. Indija paskelbė apie planą perimti TFAS 2011 m. | Kita | Argentina | Argentina planuoja perimti TFAS 2012 m. (bus galima pradėti taikyti 2011 m. sausio mėn.) | Brazilija | Brazilija planuoja perimti TFAS 2010 m. (įmonės, kurių vertybiniai popieriai yra įtraukti į biržos sąrašą, galės pradėti taikyti prieš 2010 m.). | Meksika | Meksika paskelbė, kad visos įmonės, kurių vertybiniai popieriai yra įtraukti į biržos sąrašą, turės pradėti naudoti TFAS iki 2012 m. (kai kuriems subjektams bus leista pradėti taikyti anksčiau, nuo 2008 m., jei įvykdys tam tikrus reikalavimus). | Rusija | Nėra jokių esminių pokyčių priartinant standartus prie TFAS. | Taivanas | Taivanas paskelbė, kad visos įmonės, kurių vertybiniai popieriai yra įtraukti į biržos sąrašą, ir finansų įstaigos, kurias prižiūri FPK, turės pradėti taikyti TFAS nuo 2013 m. sausio 1d. (savanoriškai taikyti TFAS visoms įmonėms, kurių vertybiniai popieriai yra įtraukti į biržos sąrašą, bus leidžiama nuo 2012 m. sausio 1 d.). Valstybinės įmonės, kurių vertybiniai popieriai neįtraukti į biržos sąrašą, kredito kooperatyvai ir kredito kortelių bendrovės turės pradėti taikyti TFAS nuo 2015 m. sausio 1 d. (savanoriškai taikyti TFAS bus leista nuo 2013 m. sausio 1 d.). | [1] 2002 m. liepos 19 d. Europos Parlamento ir Tarybos reglamentas Nr. 1606/2002 (TAS reglamentas). [2] 2004 m. balandžio 29 d. Komisijos reglamentas (EB) Nr. 809/2004 (Prospektų reglamentas). Šiuo reglamentu įgyvendinama 2003 m. lapkričio 4 d. Europos Parlamento ir Tarybos direktyva 2003/71/EB (Prospektų direktyva). [3] 2004 m. gruodžio 15 d. Europos Parlamento ir Tarybos direktyva 2004/109/EB (Skaidrumo direktyva). [4] 2007 m. gruodžio 21 d. Komisijos reglamentas (EB) Nr. 1569/2007, nustatantis trečiosios šalies vertybinių popierių emitentų taikomų apskaitos standartų lygiavertiškumo nustatymo mechanizmą pagal Europos Parlamento ir Tarybos direktyvas 2003/71/EB ir 2004/109/EB (Lygiavertiškumo mechanizmo reglamentas). [5] 2008 m. gruodžio 12 d. Komisijos sprendimas 2008/961/EB dėl trečiųjų šalių vertybinių popierių emitentų naudojimosi tam tikros trečiosios šalies nacionaliniais apskaitos standartais ir tarptautiniais finansinės atskaitomybės standartais rengiant konsoliduotas finansines ataskaitas (OL L 340, 2008 12 19, p. 112). [6] 2008 m. gruodžio mėn. Komisijos reglamentas (EB) Nr. 1289/2008, iš dalies keičiantis Reglamentą (EB) Nr. 809/2004, įgyvendinantį Europos Parlamento ir Tarybos direktyvos 2003/71/EB nuostatas dėl elementų, susijusių su prospektais ir reklama, OL L 340, 2008 12 19, p. 17. [7] 2006 m. gruodžio 4 d. Komisijos reglamentas (EB) Nr. 1787/2006 ir 2006 m. gruodžio 4 d. Komisijos sprendimas (EB) Nr. 2006/891 (Sprendimas pagal Skaidrumo direktyvą). [8] 2007 m. liepos 6 d. Komisijos ataskaita COM (2007) 405 galutinis. [9] 2008 m. gruodžio 12 d. Komisijos sprendimas 2008/961/EB, OL L 340, 2008 12 19, p. 112. [10] 2008 m. gruodžio 12 d. Komisijos reglamentas (EB) Nr. 1289/2008, OL L 340, 2008 12 19, p. 17. [11] Bendras pareiškimas, kurį 2007 m. paskelbė Japonijos apskaitos standartų valdyba (JASV) ir TASV, kuriame numatyta iniciatyva sparčiau įgyvendinti TFAS ir Japonijos BAP konvergencijos programą. [12] Japonijos finansinių paslaugų agentūros patariamasis organas. [13] Verslo apskaitos taryba (2009), „Nuomonė dėl tarptautinių finansinės atskaitomybės standartų (TFAS) taikymo Japonijoje“ (tarpinė ataskaita). [14] http://www.fsa.go.jp/en/news/2010/20100303-1.html [15] Kinijos finansų ministerija (2008), Naujų apskaitos standartų įgyvendinimo Kinijos įmonėse, kurių vertybiniai popieriai įtraukti į biržos sąrašą, 2007 m. analizės ataskaita ( angl . Analysis Report on the Implementation of New Accounting Standards by Chinese Listed Companies in 2007) . [16] Kinijos finansų ministerija patvirtino Europos Komisijai, kad tas pats pasakytina apie 2008 m. metines ataskaitas. [17] Standartų ir kodeksų laikymosi ataskaita (ROSC). Apskaita ir auditas. Kinijos Liaudies Respublika (žr. http://www.worldbank.org/ifa/rosc_aa_chn.pdf). [18] Šioje 2009 m. birželio mėn. ataskaitoje CESR aiškiai nurodė, kad jų informacija yra paremta susitikimais su TASV, apsikeitimu rašytine informacija su kiekvienos susijusios vertybinių popierių rinkos priežiūros institucijos arba apskaitos standartus nustatančios institucijos atstovu ir viešai prieinama informacija svetainėse. Todėl ataskaita yra faktinė savo pobūdžiu ir ja nesiekiama pareikšti nuomonės apie pažangą, pasiektą vykdant konvergenciją arba pradedant taikyti TFAS, susijusiose šalyse. [19] Žr. http://www.acsbcanada.org/fyi-newsletter/item17751.pdf [20] http://www.pib.nic.in/release/release.asp?relid=57220. [21] Įmonės, kurių VP įtraukti į NSE indeksą – Nifty 50, įmonės, kurių VP įtraukti į BSE Sensex 30 indeksą, įmonės, kurių akcijos ar kiti VP įtraukti į užsienio biržų sąrašus, įmonės, nepriklausomai nuo to, ar jų VP yra įtraukti į biržos sąrašus, kurių grynoji vertė sudaro daugiau negu 1000 krorų rupijų. [22] 1 krora = 10 milijonų. 500 krorų rupijų (Rs) = 80 000 000 eurų. 1000 krorų rupijų = 160 000 000 eurų. [23] Komisijos sprendimas 2008/961/EB ir Komisijos reglamentas (EB) Nr. 1289/2008.